য়াদে, নহাক্না চহি 14গী মখাদা লৈবা অঙাংশীংবু থবক্তা শিজিন্নবা য়াদে।
মসিদা অয়াবা পীবা অমদি লৈ মদুদি, ইমুংগী ব্যুজিনেস ওইনা চলাইবা ইমুংগী অঙাংশীংদি স্কুল মতমগী মতুংদা অমসুং ভেকেসনগী মনুংদা থবক শুবা য়াই। মসিগা মান্ননা, মুভি, এদভরটাইজমেন্ট অমসুং স্পোর্টসশীংদা এক্টিং তৌরিবা অঙাংশীংদি থবক শুবা য়াহনগনি।
চহি 14 অমসুং 18গী মরক্তা লৈবা অঙাংশীংগী ওইনদি, মফমশীং অদু খুদোংথীনিঙাই ওইদ্রবদি (মখাদা শন্দোক্না তাক্লি) আইন্না য়াই। চহি 14 অমসুং 18গী মরক্তা লৈবা অঙাংশীংগী ওইনা আইন অসিদা ‘এদোলসেন্ট’ হায়বা ৱাহৈ অসি শিজিন্নরি।
করিগুম্বা নহাক্না কনাগুম্বা মীওই অমনা আইন থুগায়বা উরবদি, নহাক্না পুলিস নত্ত্রগা মেজিষ্ট্রেট অমদা কমপ্লেন্ট অমা ফাইল তৌবা য়াই। নহাক্না মদু অঙাংশীংগী থবক তৌরিবা লোকেল NGOশীংদা খংহন্দুনা মখা তাবা খোংথাংশিং লৌখৎহনবা য়াই। পুলিস ওফিসর অমা নত্ত্রগা চাইল্ড লেবর ইন্সপেক্টর অমনসু আইন অসিগী মখাদা কমপ্লেন্ট অমা ফাইল তৌবা য়াই।
ওফেন্স অসি কোগনাইজেবল (cognizable) ওই, হায়বদি কনাগুম্বা মীওই অমনা আইন থুগায়দুনা, অঙাং নত্ত্রগা এদোলসেন্ট (adolescent) অমবু হকশেল শোক্নিংঙাই ওইবা থবক্তা শিজিন্নরবদি পুলিস ওফিসর অমনা ৱারেন্ট অমা য়াউদনা ইনভেষ্টিগেসন অমা চত্থনবা খংহনবা ঙম্মী।
চহি 14গী মখাদা লৈবা অঙাং অমা নত্ত্রগা চহি 14 অমসুং 18গী মরক্তা লৈবা অঙাং অমবু হকচাং শোক্নিংঙাই ওইবা শিনফম নত্ত্রগা প্রোসেস অমদা শীজিন্নরম্লবদি থা তরুক অমসুং চহি অনিগী মরক্তা ওইবা জেলগী মতম অমসুং/ নত্ত্রগা লুপা 20,000 অমসুং লুপা 50,000গী মরক্তা ফাইন লৌগনি।
মীওই অমবু আইন থুগাইবা পুম্নমক্কী (খুদম ওইনা, রেজিষ্টর মেইন্টেন তৌবা, থবক শূবগী মতম, হকশেল অমসুং সেফটিগী কন্দিসনশীংগা মরি লৈননা) ওইনা থা অমগী ওইবা জেলগী মতম অমসুং/ নত্ত্রগা লুপা 10,000গী ওইবা ফাইন অমগা পীগনি। অহানবা ওইবা ওফেন্সশীংদি করিগুম্বা মীওই অদুনা অকক্নবা শেনফম অমা পীরগা লোয়শিনবা য়াই।
অঙাংশীংবু থবক শুহনবগী চৈরাক পীবা অতৈ আইন কয়া অমসু লৈরি। অদুম ওইনমক, অঙাংশীং অমসুং এদোলসেন্টশীংবু (adolescents) থবক্তা শিজিন্নবগী ক্রাইমগী প্রোসিক্যুসনদি চাইল্ড লেবর লোগী মখাদা ওইগনি। আইনশীং অসিগী মনুংদা ফেক্টরিজ এক্ট,মাইনস এক্ট, মার্চেন্ট শিপ্পিং এক্ট অমসুং মোটোর ত্রান্সপোর্ট ৱার্করস এক্ট অসিসু য়াউই।
আইন অসিবু থুগাইবা থবক্কী ফিভমশীংদা থবক শুহল্লিবা অঙাংশিংবু রেস্ক্যু তৌরবা মতুংদা অনৌবা আইনগী মখাদা রিহেবিলিটেট তৌবা তাই। কেয়র অমসুং প্রোটেক্সনগী মথৌ তাবা অঙাংশীংবু– জুবেনাইল জষ্টিস (কেয়র এন্ড প্রোটেক্সন ওফ চিলদ্রেন) এক্ট, 2015 কী মখাদা কোনশিনগনি।
হোয়, অঙাংশীংবু (চহি 14গী মখা) ইমুংগী ব্যুজিনেসতা থবক শিজিন্নবা য়াই। ব্যুজিনেস অদু অঙাংদুমক্কী ইমুংগী মীওই (মমা, মপা, ময়াম্বা/ মনাউ, মচন/ মচে)না নত্ত্রগা মরি-মতা (extended family)না (মপাগী মচন/মচে অমসুং মনাউ/ময়াম্বা, নত্ত্রগা মমাগী মনাউ/মচে অমসুং মবুং/মনাউ) চলাইবা ওইবা য়াই।
ইমুংগী ব্যুজিনেস অদুদা খুদোংথীবা য়াবা পোৎ-চৈ নত্ত্রগা থৌওংশীং (আইন অসিদা য়াউরিবা টর্ম অদুদি ‘হেজার্দস’ (‘hazardous’) ওক্যুপেসন নত্ত্রগা প্রোসেস হায়বসিনি) য়াউবদি ওইরোইদবনি। আইন অসিনা করম্বা থবকশীংবু হকচাংদা খুদোংথীনিংঙাই (hazardous) ওই হায়না লৌগদগে হায়বদু তাক্লি। মাইন, এক্সপ্লোসিভ অমসুং কয়লা, পাৱর জেনেরেসন তৌনবা ইন্দষ্ট্রিশীং অসিনচিংবদা চত্থরিবা প্রোসেসশীং অসি মনুং চল্লি। হকচাংদা খুদোংথীনিঙাই ওইবা শিনফমশীং নত্ত্রগা প্রোসেসশীংগী মপুংফাবা লিষ্ট য়েংনবগীদমক্তা, মফমসিদা ক্লিক তৌবীয়ু।
অঙাংশীংবু ইমুংগী ব্যুজিনেসতা শিজিন্নবা অসি আইননা য়ারবসু, অঙাংদুগী এজুকেসনদদি অকায়বা লৈহল্লোইদবনি। নুপীমচা নত্ত্রগা নুপামচাদু স্কুলগী পুংফম লোয়রগা নত্ত্রগা ভেকেসনগী মতমদখক্তা থবক্তা শীজিন্নগদবনি।
আইন অসিবু থুগাইদুনা থবক শুহল্লিবা অঙাংশীংগী মমা-মপা নত্ত্রগা গার্জিয়ানশীংবু মখোয়গী অঙাংশীং থবক শুহনবগীদমক চৈরাক্তি পীরোই। অদুম ওইনমক, করিগুম্বা মখোয়না মখোয়গী অঙাং (চহি 14গী মখা) অদু কমর্সিএল ওইবা থবক্কীদমক নত্ত্রগা অঙাং (চহি 14 অমসুং 18গী মরক্তা লৈবা) অদু হকচাংদা খুদোংথীবা থোক্নিংঙাই থবক নত্ত্রগা প্রোসেসতা শীজিন্নরবদি ইম্যুনিটি (immunity) অসি ফংলোই। আইন অসিনা মখোয়বু মখোয়না তৌরুবা অরানবা অদু চুমথোকচনবগী খুদোংচাবা অমা পীগনি, হায়বদি মখোয়না মসি পাংথোকপগীদমক অহানবা ওইনা ফাবা মতমদা, মখোয়না মসি ৱা লোইশিন্নবা (settle) য়াই। অদুম ওইনমক, করিগুম্বা মখোয়না মখোয়গী অঙাংশিং অদুবু আইন অসি থুগায়দুনা থবক শুহল্লম্লবদি মখোয়বু লুপা 10,000 ফাউবগী ফাইন থীহন্দুনা চৈরাক পীবা য়াই।
হোয়, মসি আইননা য়াই। অঙাংশিংনা মুভি অমসুং TV সিরিএলশীংদা এক্টিং তৌবা য়াই অমসুং মদুগীদমক্তা শেল পীবসু য়াই। মখোয়না মসি হোবি (hobby) অমগুম্না তৌবসু য়াই। এক্সেপসন অসিগী মতাংদা (exception) অয়াবা পীরবা এন্টরটেনমেন্ট অমসুং স্পোর্টকী এক্টিভিটিশীংগী মপুংফাবা লিষ্ট অমা সরকারসিনা হৌজিক ফাউবদি শেমদ্রি। অসিগুম্বা অঙাংশীং অসিবু থবক পীনবগী কন্দিসনশীংগা মরি লৈনবা রুলশীংদি হৌজিক ফাউবা লৈত্রি। মসিগীসু মথক্তা, অঙাংগী এজুকেসন অদুদা অকায়বা পীদবা হায়বসিসু য়াম্না মরুওই।
এক্সেপসন অসিগী এক্সেপসন অমদি অঙাংশীংবু সর্কস অমদা ৱাইবসিনি, মসিদি আইন অসিগী মখাদা আইন্না য়াদে (illegal)।
আইন অসিনা করম্বা থবক মখলশীংদা মখোয়বু থবক শুবা য়াহন্দবগে হায়বদুখক্তং তাক্লি। এদোলসেন্ট নত্ত্রগা অঙাংশীংবু (চহি 14 অমসুং 18গী মরক্তা লৈবা) মহৌশানা মখাদা পীরিবা থবকশীং অসিদদি শিজিন্নবা য়াদে:
এদোলসেন্টশীংবু থবক শিজিন্নবা মতমদা ইনগদবা বেসিক রুল খরদি সেন্ত্রেল লো অসিদা য়াউরবসু, তোঙান-তোঙানবা ষ্টেট গবর্ণমেন্টশীংনা অহেনবা কন্দিসনশীং তাক্লিবা রুলশীং চৎনহল্লি। সেন্ত্রেল লোগী মখাদা, ইষ্টাব্লিসমেন্ট নত্ত্রগা ৱার্কশোপ অমা কন্ত্রোল তৌরিবা মীওইশীংনা মখাদা পীরিবা মিনিমক রুলশীং অসি শোয়দনা ইনবা তাই। রুলশীং অসি, মখোয়গী ইমুং-মনুংগী মতেংনা চলাইবা ইষ্টাব্লিসমেন্টশীং অমসুং গবর্ণমেন্টনা ফন্দ পীথবা নত্ত্রগা রিকগনাইজ তৌরবা স্কুলশীংদদি চৎনরোই।
কন্দিসনশীং অসি শোয়দনা ইলহন্নবগীদমক, চাইল্ড লেবর লোগী মখাদা তোঙান-তোঙানবা ষ্টেটশীংদা ইসু তৌরিবা মরি লৈনবা রুলশীং অদু চানবীদুনা চেক তৌবীয়ু।
ইন-চার্জ ওইরিবা মীওই অদুনা, ওফিসকী পুংফমদা সরকারগী ইন্সপেক্টরনা চেক তৌবা য়াহন্নবগীদমক রেজিষ্টর অমা থম্বা হায়বসি মহাক্কী মথৌনি। রেজিষ্টর অদুদা এদোলসেন্ট ইমপ্লোয়ি পুম্নমক্কী ওইনা, মখাদা পীরিবা অকুপ্পা মরোলশীং অসি য়াউহনবা তাই:
সোর্স: ন্যায়া
মরি লৈনবা রিসোর্সশীং
mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng ben_Beng mni_Beng